উরি সন্ত্রাসের পরই প্রায় রাতারাতি দেশের বাইরে পাঠিয়ে দেওয়া হয়েছিল পাকিস্তানি অভিনেতাদের। এঁদের দলে বলিউডের উঠতি প্রতিভাবান অভিনেতা ফাওয়াদ খান যেমন ছিলেন, তেমনি ছিলেন দীর্ঘ এক দশক ধরে ভারতীয় প্লেব্যাক সিংগিং-এ নাম কামানো আতিফ আসলাম এবং বলিউডের আরও এক প্রতিভাবান পরিচালক, গায়ক এবং অভিনেতা আলি জাফররা। এমনকী বেশকিছু মুক্তি না পাওয়া বলিউড ছবিতে পাকিস্তানের অভিনেতা-অভিনেত্রী এবং সঙ্গীতশিল্পীদের কাজ করা নিয়েও জটিলতা তৈরি হয়। 
এইসব ঘটনার জেরে আপাতত বলিউড ছবিতে পাকিস্তানের শিল্পীদের কাজ করা বন্ধ আছে। কিন্তু, পাকিস্তানে অভিনয় করে এখন পাল্টা বিপদের মুখে বলিউডের দুই ভারতীয় নায়ক-নায়িকা ইলিয়ানা ডি’ক্রুজ এবং কুণাল খেমু। আতিফ আসলামের সঙ্গে পাকিস্তানের একটি মিউজিক ভিডিও-তে কাজ করেছেন ইলিয়ানা। অন্যদিকে, কুণাল খেমুকেও দেখা গিয়েছে রাহাত ফতে আলি খানের একটি মিউজিক ভিডিও-তে।  
আরও পড়ুন... 
সম্পর্কে প্রতারিত হয়ে কী করেছিলেন ইলিয়ানা ডি'ক্রুজ? 
বাথটাবে বলিউড নায়িকা, সোশ্যাল মিডিয়ায় ভাইরাল ছবি
ভারতীয় দুই শিল্পীর পাকিস্তানে অভিনয় করা নিয়ে মনে করা হচ্ছিল ফাওয়াদ খান, আলি জাফর এবং আতিফ আসলামরাও হয়তো ফের বলিউডে ফিরতে চলেছেন। কিন্তু, ইন্ডিয়ান মোশন পিকচার প্রোডিউসার অ্যাসোসিয়েশন বা ইম্পপা জানিয়ে দিয়েছে পাকিস্তানের শিল্পীদের উপর নিষেধাঞ্জা ওঠেনি। ইলিয়ানা ডি’ক্রুজ এবং কুণাল খেমুর বিরুদ্ধেও ব্যবস্থা নেওয়ার হুঁশিয়ারি দেওয়া হয়েছে। পাকিস্তানে কেন অভিনয় করেছেন তাঁরা তা জানতে চাওয়া হবে বলেও জানিয়ে দিয়েছেন ইম্পার প্রেসিডেন্ট টি পি অগ্রবাল। 
সেন্ট্রাল বোর্ড অফ ফিল্ম সার্টিফিটেশন-এর চেয়ারপার্সন পহেলাজ নিহালানির মতে ‘এইমুহূর্তে ভারতীয় শিল্পীদের পাকিস্তানের প্রজেক্টে কাজ না করাটাই ভাল। কেউ যদি নিজের ইচ্ছায় করে থাকেন তাহলে তাঁকে তো সমস্যায় পড়তেই হবে।’ 
পাকিস্তানি শিল্পীদের উপর নিষেধাজ্ঞার জেরে শাহরুখ খান অভিনীত ‘রইস’ ছবির নায়িকা মাহিরা খান প্রচারে নামতে পারেননি। পাকিস্তানে এক সংবাদপত্রে দেওয়া সাক্ষাৎকারে উত্তেজিত মাহিরা জানিয়েছেন, রইস তাঁরও ছবি। তিনি অভিনয় করেছেন। সুতরাং, এই ছবির প্রোমোশনে অংশ নেওয়ার অধিকার তাঁর আছে। কিন্তু, তাঁকে তা করতে দেওয়া হচ্ছে না।
পাকিস্তানের এক অভিনেতা আদনান সিদ্দিকি সম্প্রতি ভারতে আসার ভিসা পান। বনি কপূর ও শ্রীদেবীর একটি ছবিতে অভিনয় করার কথা ছিল। কিন্তু, বনি জানিয়ে দিয়েছেন, ছবির শ্যুটিং শেষ হয়ে গিয়েছে। নতুন করে কোনও পাকিস্তানি অভিনেতার জন্য শ্যুটিং হবে না। যদিও, পাকিস্তান এবং বলিউডের তারকা সুফি গায়ক রাহাত ফতে আলি খান-এর মতে, দু’দেশেরই শিল্পীরা চান এই নিষেধাঞ্জা উঠুক। রাহাতের আশা, ‘কোনও নিষেধাঞ্জাই দু’দেশের শিল্পীদের গভীর সম্পর্কের মাঝে বাধা হবে না। একদিন না একদিন এই নিষেধাঞ্জা তুলতেই হবে।’
‘কাবিল’-এর প্রিমিয়ার শো’-এর শেষে প্রাক্তন বউ সুশানের আলিঙ্গণে হৃতিক! ভাঙা সম্পর্ক লাগছে জোড়া? দেখুন ভিডিও স্টোরি....